Борис Младенов-Young
И старостта достойнства, чар си има…

chitanka.info

И старостта достойнства, чар си има…

Напуснали са младите дома

и старите, без челядта любима,

се радват на фриволна свобода.

На себе си сега са господари —

от чужда воля веч не зависят

и нямат страх, че някой ще ги свари,

когато си „подслаждат“ с гола плът.

Най-сетне имат време да пътуват,

да следват стари цели и мечти,

че даже правото да боледуват(!)…

Което са пропуснали в живота,

в слугуване, в гонитба за пари,

ще го наваксат в старостта с охота.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.